बता दें कि 2016 में अधीनस्थ सेवा चयन आयोग ने नलकूप चालक के लिए 3210 पदों पर भर्ती शुरू की थी। रविवार को 8 जिलों में इस भर्ती के लिए दो लाख से अधिक अभ्यर्थियों को परीक्षा देनी थी। लेकिन, शनिवार की देर रात इस भर्ती की लिखित परीक्षा का प्रश्न पत्र सोशल मीडिया पर वायरल हो गया। पेपर आउट होने का सूचना मिलते ही आयोग में हड़कंप मच गया। आनन फानन परीक्षा को निरस्त करने का फैसला किया। आयोग के अध्यक्ष ने बताया कि परीक्षा की दूसरी तारीख बाद में घोषित की जाएगी।